මේ අතර හිරු පත්තරේ විස්තරේ වැඩසටහනට එක්වෙමින් රජයේ වෛද්‍ය නිලධාරීන්ගේ සංගමයේ සභාපති විශේෂඥ වෛද්‍ය අනුරුද්ධ පාදෙනියල ප්‍රතිශක්තිය වර්ධනය කර ගැනීමට ගත හැකි ක්‍රියාමාර්ග පිළිබඳව අදහස් පළ කළා.එහිදී ඔහු කියා සිටියේ හෙළ වෙද ක්‍රමයේ දුම් ඇල්ලීම ඇතුළු ඇතැම් ක්‍රමවේද භාවිත කිරීම මගින් රෝග ව්‍යාප්තිය පාලනය කිරීමට යම් විසඳුමක් ලැබෙන බවයි.මේ අතරල ක්ෂණික ප්‍රතිදේහ පරීක්ෂණ ක්‍රමවේදය ලෝක සෞඛ්‍ය සංවිධානයද අනුමත කර ඇති බැවින් ඒ පිළිබඳව සමාලෝචනය කිරීම සඳහා විශේෂඥ කමිටුවක් පත්කර ඇති බව වසංගත රෝග විද්‍යා අංශයේ ප්‍රධාන වසංගත රෝග විද්‍යාඥ විශේෂඥ වෛද්‍ය සුදත් සමරවීර සඳහන් කළා.කෙසේ වෙතත්ල රජයේ වෛද්‍ය නිලධාරීන්ගේ සංගමයේ සංස්කාරක වෛද්‍ය හරිත අලුත්ගේ විමසා සිටියේ ක්ෂණික ප්‍රතිදේහ පරීක්ෂණ ක්‍රමවේදය නිසිපරිදි අත්හදා බැලීමකින් තොරව දිවයිනට ගෙන්වා ඇත්නම් ඒ සඳහා අවසර ලබාදී ඇත්තේ කවුරුන්ද යන්නයි.